Global Impact Investing Network

Global Impact Investing Network (GIIN, թարգմանաբար` ներդրումների ազդեցության գլոբալ ցանց), ամերիկյան ոչ առևտրային կազմակերպություն, որը միավորում է սոցիալական ազդեցության ներդրումների շուկայի հիմնական խաղացողներին։

Ստեղծվել է մեթոդաբանական բազայի և ստանդարտների, համատեղ ռազմավարության, գործունեության համակարգման մշակման, դրա մասշտաբների, փոխազդեցության արդյունավետության ընդլայնման և կազմակերպության անդամների միջբաժնեմասային ծախսերի նվազեցման համար։

Կազմակերպություն 
Սոցիալական ներդրողների ջանքերը համակարգող ցանցի ստեղծումը նախաձեռնել է Ռոքֆելլերի ֆոնդը, որը 2007 թվականի հոկտեմբերին հավաքել է սոցիալական ներդրողների ոչ մեծ խումբ` շուկայում իրավիճակը քննարկելու համար։ 
Բացի Ռոքֆելլերի ֆոնդը, նախաձեռնող կողմեր էին նաև JPMorgan Chase-ը և ԱՄՆ Միջազգային զարգացման գործակալությունը (USAID):
Այդ ժամանակ առաջին անգամ սահմանվել է «ազդեցության ներդրումներ» տերմինը, ինչպես նաև` ուսումնասիրվել են շուկայի կարիքները, որոնց խնդիրների լուծմանն են ուղղված եղել սոցիալական ներդրումները։

2007 թվականը համարվում է կազմակերպության ստեղծման տարին. այդ ժամանակ սկսվել է համագործակցությունը, սակայն որևէ նոր իրավաբանական անձնինք այդ ժամանակ չեն գրանցվել։

Մեկ տարի անց, 2008 թվականին, Ռոքֆելլերի ֆոնդի հովանավորությամբ հավաքվել է արդեն մեծ թիմ, որի անդամները հետաքրքրված էին ներդրման այս ուղղության զարգացմամբ։

Հանդիպմանը քննարկվել են մասնավորապես ոլորտի ստանդարտները, սոցիալական ձեռնարկատիրության արդյունավետության գնահատման մեթոդաբանությունը մշակելու անհրաժեշտությունը, համատեղ ուժերով սոցիալական մեծ խնդիրներ լուծելու հնարավորությունները և այլն։

2009 թվականին քննարկվող բոլոր առաջարկությունները ներդրվել են նոր ստեղծվող անկախ Global Impact Investing Network կազմակերպության ստեղծման հիմքում, որը ներկայացվել է Քլինթոն հիմնադրամի Գլոբալ նախաձեռնության հանդիպմանը։

Կազմակերպության պաշտոնական հիմնադիրները շուկայի հիմնական խաղացողներն էին։ Նրանց շարքում էին, օրինակ, Oxfam-ը և Shell Foundation-ը (կապիտալի սեփականատերերից), Royal Bank of Canada-ն (ղեկավար կազմից), Endeavor-ը, Մեծ Բրիտանիայի միջազգային զարգացման նախարարությունը, Նիդերլանդների միջազգային հարցերի նախարարությունը և այլն։

Ավելի ուշ նրանց միացել են Big Society Capital, BNP Paribas, Credit Suisse, Deutsche Bank, JPMorgan Chase, Morgan Stanley, National Australia Bank, Standard Chartered Bank, UBS, Միջազգային ֆինանսական կորպորացիան, Օմիդյարի ցանցը, Բիլ և Մելինդա Գեյթսերի ցանցը, Ռոքֆելլերի ֆոնդը, Սքոլ հիմնադրամը, Ֆորդի հիմնադրամը, «Մեր ապագան» ֆոնդը, Accion, Acumen, Gray Ghost Ventures, Oikocredit, Root Capital, Triodos, ԱՄՆ Միջազգային զարգացման գործակալությունը և այլ հիմնադրամներ ու կազմակերպություններ։

Կազմակերպության առաջին գործադիր տնօրենն է դարձել Լյութեր Ռագին Կրտսերը (): 2015 թվականին կազմակերպության գործադիր տնօրենն էր Ամիթ Բուրին (), որն ավելի վաղ աշխատել է որպես ռազմավարության մշակման գծով տնօրեն։

Global Impact Investing Network-ի գլխամասը գտնվում է Նյու Յորքում, ԱՄՆ։

Կազմակերպության գործունեությունը ֆինանսավորվում է հիմնականում Ռոքֆելլերի ֆոնդի կողմից, սակայն երբեմն աջակցություն է լինում այլ անդամների` օրինակ, Օմիդյարի ցանցի և USAIN-ի կողմից։

Գործունեություն 
Global Impact Investing Network-ի գործունեության հիմնական ուղղություններն են.
 սոցիալական ազդեցության ներդրումների քարոզը,
 սոցիալական ազդեցության ներդրումների շուկայի ներկայացուցիչների միավորումը,
 սոցիալական ներդրումների ազդեցությունների շուկայի վերաբերյալ գիտելիքի բազայի ստեղծումը,
 ներդրումների փոխազդեցության սոցիալական էֆեկտի գնահատման մեթոդաբանության և այդ ոլորտի ստանդարտների մշակումը (),
 ներդրողների խորհրդի և աշխատանքային խմբերի միջոցով ջանքերի համակարգումը, որոնք կուղղվեն, օրինակ, Աֆրիկայում գյուղատնտեսության կայուն զարգացմանը կամ փոքր և միջին ձեռնարկատիրությունների համար հասանելի կդարձնեն ֆինանսական ենթակառուցվածքներն ու ռեսուրսները։

Ծանոթագրություններ

Արտաքին հղումներ 
 Պաշտոնական կայք. 
 Նախագծեր.
 ImpactBase: 
 Impact Reporting and Investment Standards (IRIS): 
 Twitter: thegiin.
 LinkdeIn: the-global-impact-investing-network .
 Հարցազրույցներ.
 Լյութեր Ռագինի հետ.
 The Global Impact Investing Network (GIIN): An Interview with CEO Luther Ragin, Jr.
 Investor Spotlight: Luther M. Ragin, Jr.
 Ամիթ Բուրիի հետ. With new CEO, what’s next for the Global Impact Investing Network.
 CrunchBase: global-impact-investing-network.
 Հրապարակումներ.
 

ԱՄՆ-ի կազմակերպություններ
2009 հիմնադրումներ
2009 հիմնադրված կազմակերպություններ